Diari Oficial de la Generalitat Valenciana


Sumari del DOGV 4686, del 06-02-2004 (2004/861)

Informació pública, amb el text resumit, de quatre resolucions del secretari autonòmic de Justícia i Interior de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana de les següents entitats: Fundació de la Comunitat Valenciana Lauri Volpi; Fundació Comunitat Valenciana-Regió Europea; Fundació Projecte Viure, Fundació de la Comunitat Valenciana, i Fundació Mediambiental Horta, de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/861


Data del document
:   26-12-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

Informació pública, amb el text resumit, de quatre resolucions del secretari autonòmic de Justícia i Interior de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana de les següents entitats: Fundació de la Comunitat Valenciana Lauri Volpi; Fundació Comunitat Valenciana-Regió Europea; Fundació Projecte Viure, Fundació de la Comunitat Valenciana, i Fundació Mediambiental Horta, de la Comunitat Valenciana. [2004/F861]
  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:
  
Primer. Per la Resolució de data 27 d'octubre de 2003, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la denominada Fundació de la Comunitat Valenciana Lauri Volpi, classificada de caràcter cultural.
  
El seu domicili radicarà a Burjassot, carrer de Mariana Pineda, 93-95.
  
La fundació té per objecte l'estudi, recuperació, promoció, divulgació i aprofundiment de l'obra del tenor Lauri Volpi.
  
El desenvolupament de l'objecte de la fundació s'efectuarà a través d'algunes de les següents formes d'actuació:
  
- Mitjançant la creació d'una casa museu per a la recuperació, recopilació i custòdia de tots els documents possibles sobre la vida i obra del tenor, així com del seu patrimoni documental propi.
  
- Mitjançant la difusió i divulgació de la seua obra, així com els estudis existents sobre esta.
  
- Mitjançant la celebració de gales líriques, per tal de difondre i fomentar el coneixement i interés per la seua obra.
  
- Mitjançant la convocatòria de beques per a l'estudi del cant.
  
Correspon al patronat de la fundació determinar el mode en què s'hauran de complir els fins enumerats en este article. Les prestacions de la fundació s'atorgaran de forma no lucrativa.
  
Seran potencials beneficiaris de la Fundació Lauri Volpi les persones interessades en el coneixement de l'obra de Lauri Volpi, la població escolar, el professorat, els i les estudiants de cant, els i les cantants líriques, etc.
  
La fundació atorgarà, amb criteris d'objectivitat, imparcialitat i no discriminació, els seus beneficis a les persones o entitats que, reunint les condicions expressades anteriorment, estime el patronat que són legítims mereixedors d'estos, d'acord amb les bases, normes o regles que s'establisquen a l'efecte. Ningú no podrà al·legar davant de la fundació dret preferent a gaudir dels seus beneficis, ni imposar la seua atribució a persona o entitat determinada.
  
Segon. Per la Resolució de data 24 de novembre de 2003, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la denominada Fundació Comunitat Valenciana-Regió Europea, classificada com de caràcter de refermament institucional. El seu domicili radicarà a València, Conselleria de Presidència, Secretaria Autonòmica de Relacions amb l'Estat i amb la Unió Europea, carrer de Cavallers, 9.
  
La fundació té per objecte potenciar la participació de tots els sectors amb presència a la Comunitat Valenciana, en les polítiques desenvolupades per la Unió Europea i impulsar el coneixement d'estes.
  
En particular assistirà el Consell de la Generalitat, en l'àmbit de les seues competències en matèria de les polítiques vinculades a polítiques agrícoles, aigua i desenvolupament sostenible, investigació desenvolupament i innovació (I+D+I), cooperació i transnacionalitat, ampliació de la Unió Europea, constitució europea i assumptes institucionals, regions i fons estructurals, programes acadèmics, formació i cultura, comunicació i informació, desenvolupament econòmic i empresa, infraestructures i transport, així com qualssevol altres àrees que siguen objecte d'una política europea i que tinguen un interés general per a la Comunitat Valenciana.
  
2. El desenvolupament de l'objecte de la fundació s'efectuarà, entre altres, a través de les formes d'actuació següents:
  
a) Seguiment exhaustiu de les iniciatives de la Unió Europea amb una incidència directa a la Comunitat Valenciana en l'àmbit institucional, econòmic, social, cultural, i qualssevol altres que s'estimen convenients. Per a això, la fundació establirà una comunicació directa amb els òrgans comunitaris responsables de les dites iniciatives, i emprarà els mitjans materials i personals de què dispose.
  
b) Impulsar i facilitar el coneixement entre els ciutadans, empreses i institucions de la Comunitat Valenciana de les iniciatives que la Unió Europea desenvolupe i que tinguen incidència a la Comunitat Valenciana. A estos efectes, la fundació arbitrarà instruments que faciliten l'accés directe dels ciutadans a tals iniciatives, mitjançant l'ocupació dels sistemes i eines pròpies de la societat de la informació i, en particular, internet.
  
c) Formació, informació i sensibilització de la societat valenciana en el seu conjunt sobre el procés d'integració europea, a través d'accions de difusió, tals com jornades de sensibilització, seminaris informatius i conferències, així com altres actuacions a estos efectes.
  
d) Assessorament i atenció de consultes en temes europeus, incloses les ajudes, a través dels mitjans i de les eines tècniques i informàtiques a disposició de la fundació.
  
e) Prestar assistència als diferents departaments de la Generalitat, amb competències en l'execució del Programa Operatiu Integrat de la Comunitat Valenciana 2000-2006, i de les accions comunitàries, que a partir de dita data resulten en el nou marc de política regional i que deriven en els àmbits de cooperació interregional, desenvolupament sostenible, desenvolupament urbà i rural, polítiques socials; així com a la recerca de participació i suport a projectes de cooperació interregional i del foment de la cooperació com a futur de la política regional.
  
Seran potencials beneficiaris de la fundació qualssevol persones, físiques o jurídiques, públiques o privades, que tinguen vincles estables amb la Comunitat Valenciana.
  
La finalitat fundacional beneficiarà col·lectius genèrics de persones, en què la identitat dels seus integrants no estiga individualment predeterminada.
  
Tercer. Per la Resolució de data 10 de desembre de 2003, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la denominada Fundació Projecte Viure, Fundació de la Comunitat Valenciana, classificada de caràcter d'assistència social i inclusió social. El seu domicili radicarà a València, plaça de l'Horticultor Corset, número 4, baix.
  
La fundació té per fins: la formació i promoció integral de tota persona, fonamentalment la dona, amb un alt grau d'exclusió social, sense distinció de nacionalitat, raça, religió o ideologia, sense mitjans econòmics i preferentment amb càrregues familiars, procedents de situacions discriminatòries, vexatòries, violentes o inhumanes.
  
- El foment de la seua integració en la societat i el món laboral.
  
- El treball amb els seus fills i el seu entorn familiar, per a portar amb ells una línia formativa i d'integració cultural i social paral·lela a la de les seues mares.
  
- I la creació de qualsevol estructura que es crega positiva i necessària per a la formació, promoció i inserció social d'estes persones, així com la creació de nous projectes educatius, filials del projecte educatiu inicial si també això fóra convenient i necessari.
  
Correspon al patronat de la fundació determinar el mode en què s'hauran de complir els fins enumerats en este article. Les prestacions de la fundació s'atorgaran de forma no lucrativa.
  
Per a la realització dels fins enumerats es desenvoluparan totes les activitats que es creen convenients, i, entre estes, les fonamentals seran:
  
A) Per als beneficiaris adults:
  
a) Tallers de formació personal i desenvolupament d'actituds positives.
  
b) Tallers de formació d'actituds i aptituds per a una inserció sociolaboral.
  
c) Tallers de formació cultural: àrees instrumentals, sanitari i llar.
  
B) Per als beneficiaris menors:
  
a) Taller de reforç escolar.
  
b) Taller de formació en valors i actituds positives.
  
c) Taller d'educació per a l'oci i temps lliure.
  
Seran potencials beneficiaris de la fundació les persones, fonamentalment dones, amb alt grau de pobresa i exclusió social, els seus fills i el seu entorn familiar, sense distinció de nacionalitat, raça, religió o ideologia.
  
La fundació atorgarà, amb criteris d'imparcialitat, objectivitat i no discriminació, els seus beneficis a les persones que, reunint les condicions expressades anteriorment, estime el patronat que són legítims creditores d'estos, d'acord amb les bases, normes o regles que s'establisquen a l'efecte.
  
Ningú no podrà al·legar davant la fundació dret preferent a gaudir dels seus beneficis, ni imposar les seues atribucions a persona o entitat determinada.
  
Quart. Per la Resolució de data 22 de desembre de 2003, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la denominada Fundació Mediambiental Horta, de la Comunitat Valenciana, classificada de caràcter mediambiental. El seu domicili radicarà a Sagunt, carrer de Puçol, 10.
  
La fundació té per objecte la defensa i protecció mediambiental i, en concret, la conservació i protecció del patrimoni natural, el desenvolupament sostenible, l'educació i formació ambiental i la realització d'activitats de I+D i innovació tecnològica, en relació amb el medi ambient.
  
Correspon al patronat de la fundació determinar el mode en què s'hauran de complir els fins enumerats en este article. Les prestacions de la fundació s'atorgaran de forma no lucrativa.
  
El desenvolupament de l'objecte de la fundació s'efectuarà a través d'algunes de les formes següents d'actuació:
  
- Concessió de beques i ajudes a estudiants i investigadors.
  
- Finançament de projectes de I +D o innovació tecnològica.
  
- Organització d'activitats formatives, jornades tècniques, seminaris i cursos d'educació mediambiental.
  
- Cessió, si és procedent, d'elements materials adequats per a la realització d'activitats de preservació de la massa forestal.
  
- Recuperació de zones humides, d'espècies vegetals i faunístiques.
  
- Producció d'espècies forestals autòctones en viver.
  
- Realització de documentals i produccions audiovisuals sobre activitats de conscienciació ambiental.
  
- Organització de concursos, viatges culturals i exposicions, sobre el defensa i protecció mediambiental.
  
- Edició i distribució per a la seua difusió de tota classe de publicacions periòdiques i no periòdiques i de tota classe de material informatiu.
  
Serà potencial beneficiària de la fundació la col·lectivitat genèrica de persones que conforma la societat valenciana.
  
La fundació atorgarà, amb criteris d'imparcialitat, objectivitat i no-discriminació, els seus beneficis a les persones o entitats que reunint les condicions expressades anteriorment estime el patronat que són legítims mereixedors d'estos, d'acord amb les bases, normes o regles que s'establisquen a l'efecte.
  
Ningú no podrà al·legar davant la fundació dret preferent a gaudir dels seus beneficis, ni imposar la seua atribució a persona o entitat determinada.